На основу члана 119. и члана 123.став 10. Закона о основама система образовања и васпитања ( Сл.гл.РС бр: 88/17.,27/18.,6/2020., и 129/2021 - др закон)( у даљем таксту Закон) и члана 36. став 10. Статута Предшколске установе “Моравски цвет” из Жабара дел.бр: 237 од 15.6.2022.године, на седници одржаној 17.07.2023.године, Управни одбор доноси

 ПРАВИЛНИК

О БРОЈУ ЧЛАНОВА, САСТАВУ И НАЧИНУ ОБРАЗОВАЊА КОМИСИЈЕ

 ЗА ИЗБОР ДИРЕКТОРА ПРЕДШКОЛСКЕ УСТАНОВЕ

 Члан 1.

Овим правилником уређује се број чланова , састав и начин образовања Комисије за избор директора у Предшколској установи “Моравски цвет” у Жабарима ( у даљем тексту : Комисија) у складу са Законом.

 Члан 2.

Управни одбор образује Комисију за избор директора предшколске установе.

Комисија има три члана. Обавезне чланове Комисије чине по један представник васпитача, по један представник медицинских сестара - васпитача и неваспитног особља, као и по једног заменика за сваког члана комисије.

 Члан 3.

Обавезног члана Комисије може заменити само лице које припада истом реду као и члан којег замењује. Заменик члана Комисије има иста права и одговорности као и члан којег замењује.

 Члан 4.

Члан Комисије не може бити кандидат за директора.

Чланови Комисије не могу истовремено бити чланови и заменици чланова Комисије.

Члан Комисије не може бити лице против кога је покренут дисциплински поступак због зеже повреде радне обавезе и повреде забране из чл. 110-113. Закона, односно ако је изречена мера из ове повреде.

 Члан 5.

Комисија спроводи поступак за избор директора и то:

- Обраду конкурсне документације,

- Утврђује испуњеност законских услова за избор директора,

 Обавља интервјуе са кандидатима и

- Прибавља мишљење васпитно образовног већа , наставничког, односно , наставничког и педагошког већа о пријављеним кандидатима.

Осим утврђивања испуњености услова за избор директора, Комисија цени и доказ о резултату стручно - педагошког надзора у раду кандидата ( извештај просветног саветника).

Уколико је кандидат лице које је претходно обављало дужност директора установе, Комисија цени резултате стручно - педагошког надзора установе и оцену спољашњег вредновања.

Комисија сачињава извештај о спроведеном поступку за избор директора, који садржи достављену документацију кандидата и потребна мишљења и доставља органу управљања у року од 8 ( осам) дана , од дана завршетка поступка.

 Члан 6.

Чланови Комисије и заменици , за свој рад одговарају Управном одбору.

Члан Комисије и заменик, може бити разрешен дужности уколико поступа супротно одредбама Закона и овог Правилника о поступку избора директора, као и уколико је против њега покренут дисциплински поступак због теже повреде радне обавезе и повреде забране из чл. 110-113. Закона, односно изречене мере за ове повреде.

У случају разрешења дужности, орган управљања изабраће заменика у складу са чланом 3. овог Правилника.

 Члан 7.

Комисију образује Управни одбор одлуком о образовању, односно избору чланова Комисије, у складу са Законом и овим Правилником на истој седници на којој је донета Одлука о расписивању конкурса.

 Члан 8.

Одлуком о образовању, односно о избору Комисије, одређују се чланови комисије за сваки расписани Конкурс за избор директора предшколске установе.

 Члан 9.

Измене и допуне овог Правилника врше се на исти начин и по поступку доношења.

 Члан 10.

Овај Правилник ступа на снагу осмог дана од дана објављивања на огласној табли установе.

У Жабарима, Председник Управног одбора

Дел.бр. 296

17.07.2023.године. Рената Тодоровић